પાટણનરેશ સિદ્ધરાજ જયસિંહે ઈ.સ. ૧૧૭૦માં સોરઠદેશ ઉપર ચઢાઇ કરી. રા’ખેંગારને હરાવીને જીવતો પકડી પાંજરામાં પૂર્યો. રા’ખેંગાર મૃત્યુ પામ્યો તે સમયે મહારાજા સિદ્ધરાજે બાહડ મંત્રીનાં કહેવાથી સજ્જન મંત્રીને સૌરાષ્ટ્રનો દંડનાયક બનાવ્યો. પ્રભાવશાળી, પ્રજ્ઞાવાન અને દિર્ઘદ્રષ્ટા સજ્જનમાં કાર્ય કરવાની વિશિષ્ટ શક્તિ હોવાથી તેણે ખૂબજ ટૂંકા ગાળામાં સોરઠની પ્રજાનો સ્નેહ સંપાદન કરી લીધો.